Taman Cicém Kuala Lumpur

Taman Cicém Kuala Lumpur neuduëkjih toë terletak Tasik Perdana, Kuala Lumpur, Malaysia. Di seulingka da'irah nyan nakeuh meupadum boh teumpat nyang that candèn keu ureuëng jak meuramiën lagèe Taman Bambang, Meuseujid Neugara, Taman Bungong Raya, Balèe Memorial Tun Abdul Razak, Planetarium Neugara ngon la'én-la'én.

Taman Cicém nyoë ka geuraseumi lé Seri Paduka Baginda Raja Permaisuri Agông, Tuanku Siti Bainun binti Mohd Ali bak 15 uroë buleuën Siblah thôn 1991. Taman nyoë geusatoh ngon geuhiro lè Diwan Bandaraya Kuala Lumpur.

Taman Cicém nyoë nakeuh saboh taman sari cicém ngon taman tropika khas keu ureung nyang padôli keu alam. Taman cicém nyoë geukheun keusaboh taman cicém nyang that rayeuk di ranto Asia Teunggara ngon na lam wilayah pantong nyang that ijô kira-kira 80 ranté atawa 3.2 hektar luwahjih.

Keu phôn that di Malaysia, dum ureung nyang galak keu cicém ka meurumpok kalon leubèh kureuëng 2000 boh cicém nibak meubagoë spesies jipo ngon bibeuëh lam taman nyoë. Na cicém Kuwangkhang, Eunggang, Leuëk, Rampeuneu, Keudindét, Bruwak ngon Ara ngon nacit cicém flamingo seureuta meubagoë jeunèh cicém nyang teuka dari Malaysia ngon neugara la'én lagèe Australia, New Guinea, Thailand, Indônèsia, Tanzania, China ngon Beulanda jiduëk lam taman cicém nyoë.

Kawan:Taman Cicém
Kawan:Kuala Lumpur